

**ประกาศองค์การบริหารส่วนตำบลจานใหญ่**

**เรื่อง นโยบาย มาตรการ เพื่อพัฒนาหน่วยงานให้มีคุณธรรมและความโปร่งใส**

**……………………………………………………..**

ด้วยคณะรัฐมนตรีได้มีมติ เมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) และเห็นชอบให้หน่วยงานภาครัฐแปลงแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) สู่การปฏิบัติ โดยกำหนดไว้ในแผนปฏิบัติราชการ 4 ปี และแผนปฏิบัติราชการประจำปีและสนับสนุนงบประมาณตามแผนงานบูรณาการป้องกันปราบปรามการทุจริตและประพฤติมิชอบโดย ให้เริ่มดำเนินการตั้งแต่ปีงบประมาณ พ.ศ. 2560 เป็นต้นไป นั้น

ข้าพเจ้า นายมงคล สิงห์คำ นายกองค์การบริหารส่วนตำบลจานใหญ่ ให้คำมั่นที่จะนำพาคณะผู้บริหาร พนักงานส่วนตำบล พนักงานจ้าง ในสังกัดองค์การบริหารส่วนตำบลหนองไผ่ ให้ปฏิบัติราชการด้วยความซื่อสัตย์ สุจริต มีคุณธรรม โปร่งใส ควบคู่กับการบริหารจัดการที่มีประสิทธิภาพ และร่วมมือกับทุกภาคส่วนในการป้องกันปราบปรามการทุจริตและประพฤติมิชอบของเจ้าหน้าที่ทุกระดับ รวมทั้งสนองและอำนวยความสะดวกแก่ประชาชน จึงขอประกาศ นโยบาย มาตรการ เพื่อพัฒนาหน่วยงานให้มีคุณธรรมและความโปร่งใส ดังนี้

**1. ด้านความโปร่งใส**

1.1 การบริหารงบประมาณจะใช้จ่ายเงินงบประมาณตามวัตถุประสงค์ตามระเบียบแบบแผน

1.2 การจัดซื้อจัดจ้างต้องดำเนินการด้วยความโปร่งใส ตรวจสอบได้ทุกขั้นตอน และให้ภาคเอกชน ภาคประชาชน เข้ามามีส่วนร่วมในการดำเนินการทุกขั้นตอน

1.3 การดำเนินโครงการหรือกิจกรรมที่ได้รับการจัดสรรงบประมาณ ให้แต่ละส่วนที่รับผิดชอบปิดประกาศและเผยแพร่ข้อมูลโครงการที่ได้รับการจัดสรรงบประมาณ ตามสื่อต่าง ๆ เช่น เว็บไซต์ เพื่อให้ประชาชนสามารถเข้าถึงข้อมูลได้

1.4 การดำเนินโครงการหรือกิจกรรมที่มีสถานที่หรือพื้นที่ดำเนินการ ให้ติดป้ายประชาสัมพันธ์โครงการให้ประชาชนในพื้นที่รับทราบ อำนวยความสะดวกในการขอเข้าตรวจสอบโครงการของประชาชน ทั้งก่อนดำเนินโครงการระหว่างดำเนินโครงการและหลังการดำเนินโครงการ ประเมินผลความพึงพอใจหลังเสร็จสิ้นโครงการ

/1.5…

-2-

1.5 การร้องเรียนการกระทำทุจริต/พฤติกรรมส่อไปในทางมิชอบ เมื่อพบเห็นการกระทำทุจริต/พฤติกรรมส่อไปในทางมิชอบของเจ้าหน้าที่ขององค์การบริหารส่วนตำบลหนองไผ่ เช่น การติดสินบน การเรียกรับสินบน ทั้งทางตรงหรือทางอ้อมกับผู้รับบริการ ประชาชน คู่สัญญา หรือผู้มีส่วนได้เสีย สามารถร้องเรียนได้ที่ ทางโทรศัพท์ หมายเลข 0-4581-1012 หรือทางจดหมาย ส่งมาที่องค์การบริหารส่วนตำบลจานใหญ่ อำเภอกันทรลักษ์ จังหวัดศรีสะเกษ 33110

**2. ด้านความพร้อมรับผิด**

มีเจตจำนงพร้อมจะรับผิดในการทำงานและการบริหารงานเมื่อเกิดความผิดพลาด เพื่อสร้างความเชื่อมั่นให้กับประชาชน ผู้รับบริการ

**3. ด้านความปลอดจากการทุจริตในการปฏิบัติงาน**

บริหารงานเป็นไปตามกฎหมาย ระเบียบ ยึดความถูกต้อง ไม่เลือกปฏิบัติ ไม่เห็นแก่พวกพ้อง ไม่เรียกรับสินบน ไม่เอื้อประโยชน์แก่ตนเองหรือผู้อื่น

**4. ด้านวัฒนธรรมคุณธรรมในองค์กร**

การเบิกจ่ายการใช้จ่ายเงินงบประมาณทุกประเภทต้องมีการตรวจสอบก่อนเบิกจ่ายหากมีการทักท้วงต้องแก้ไขในทันที เสริมสร้างให้องค์กรสุจริต ไม่ทนต่อการทุจริต ละอายและเกรงกลัวที่จะกระทำทุจริต เสริมสร้างการตระหนักถึงผลประโยชน์ส่วนตนกับผลประโยชน์ส่วนรวม เช่น ไม่นำทรัพย์สินของทางราชการไปใช้ประโยชน์ส่วนตน


**5. ด้านคุณธรรมการทำงานในหน่วยงาน**

เสริมสร้างคุณธรรม จริยธรรม มีความเคารพซึ่งกันและกัน ไม่สร้างความแตกแยกในหน่วยงาน ปลูกฝังค่านิยมและทัศนคติให้บุคลากรมุ่งเน้นสร้างประโยชน์ให้กับส่วนรวม นำหลักปรัชญาเศรษฐกิจมาใช้ในการบริหารงานและการดำเนินชีวิต

**6. ด้านการสื่อสารภายในหน่วยงาน**

ส่งเสริมการนำเทคโนโลยีมาใช้ในการทำงาน เปิดช่องทางสื่อสารให้ประชาชน ผู้รับบริการ สามารถเข้าถึงข้อมูลข่าวสารของหน่วยงานได้โดยง่าย สะดวก รวดเร็ว แม่นยำ ถูกต้อง ครบถ้วน

จึงประกาศมาเพื่อทราบโดยทั่วกัน

 ประกาศ ณ วันที่ 1 เดือน ตุลาคม พ.ศ. 2563

(นายมงคล สิงห์คำ)

ปลัดองค์การบริหารส่วนตำบล ปฏิบัติหน้าที่

นายกองค์การบริหารส่วนตำบลจานใหญ่